প্রায় ১৫০ বছর আগে ঢাকা থেকে ব্যানার্জি উপাধির একটি পরিবার এলাহাবাদে প্রব্রজন করেছিল। এই পরিবারের যুবক টি.কে. ব্যানার্জি ছিলেন বই-ওয়ালা এবং বই সংগ্রাহক। একজন ফরাসি দেশীয় ব্যক্তি Emile Moreau’র সঙ্গে তার বন্ধুত্ব গড়ে উঠেছিল। দুই বন্ধু গড়ে তুলেছিলেন ৪৫,০০০টিরও বেশি একটি বিশাল বইয়ের সংগ্রহ। স্বাভাবিকভাবে এই বিশাল সংগ্রহটি সম্ভারে রাখা দুজনের জন্য কঠিন হয়ে পড়েছিল। তখন দুই বন্ধু একটি উপায় বার করেন। ১৮৭০ সালের অগ্রভাগে তারা এলাহাবাদ স্টেশনের প্ল্যাটফর্মে বইয়ের বিশাল স্তুপটি তুলে ধরেন এবং সেগুলি নূন্যতম মূল্যে বিক্রি করতে আরম্ভ করেন। বই বিক্রি শেষ না হওয়া পর্যন্ত তারা বিক্রয়কার্য চালিয়ে যান। এইভাবে তাদের মাথায় একটি নতুন ব্যবসায়ের ধারণা চলে আসে।

টি.কে.ব্যানার্জি, Emile Moreau এবং তিনজন অন্য ব্যক্তি (এর দু'জন ব্রিটিশ) একটি কোম্পানি গঠন করে ১৮৭৭ সালে এলাহাবাদ স্টেশনে একটি বিপনী উন্মুক্ত করেন। অচিরেই অন্যান্য স্টেশনেও তাদের বিপনী সম্প্রসারিত হয়। ১৯০৫ সালে হুইলার কোম্পানি হাওড়া রেলওয়ে স্টেশনের বিপনীটি ব্রহ্মদেশীয় সেগুন কাঠে ইংলন্ড থেকে তৈরি করিয়ে এনেছিল। এই বিপনীটির একটি নমুনা বর্তমানে কোম্পানির কার্যালয়ে সাজিয়ে রাখা হয়েছে।

নামকরণ
একছত্রতা বিলোপ
ইতিহাস
রুডইয়ার্ড কিপলিং এবং হুইলার কোম্পানি